**Διαδικασία ολοκλήρωσης εγγραφών πρωτοετών φοιτητών**

Οι επιτυχόντες των Πανελλαδικών εξετάσεων που ολοκλήρωσαν την εγγραφή τους μέσω της ηλεκτρονικής εφαρμογής του ΥΠ.Π.Ε.Θ. οφείλουν να προσέλθουν αυτοπροσώπως στις Γραμματείες των Τμημάτων (κατά τις ώρες 10:00΄- 14:00΄) και να καταθέσουν συμπληρωματικά τα εξής δικαιολογητικά:

* Φωτοτυπία της Αστυνομικής Ταυτότητας ή Διαβατήριο
* Πιστοποιητικό Γέννησης μόνο για τα αγόρια, στην περίπτωση που θα αιτηθούν βεβαίωση για αναβολή στράτευσης.
* 2 φωτογραφίες τύπου ταυτότητας.
* ΜΟΝΟ ΓΙΑ ΤΟ ΤΜΗΜΑ ΛΟΓΟΘΕΡΑΠΕΙΑΣ: Ακουόγραμμα (χορηγείται από ιατρό ΩΡΛ) καθώς επίσης και Λογοθεραπευτική εκτίμηση από Δημόσιο Νοσοκομείο ή Ιδιώτη Λογοθεραπευτή.
* ΜΟΝΟ ΓΙΑ ΤΟ ΤΜΗΜΑ ΛΑΪΚΗΣ ΚΑΙ ΠΑΡΑΔΟΣΙΑΚΗΣ ΜΟΥΣΙΚΗΣ: Δήλωση επιλογής μουσικού οργάνου.

Η ως άνω διαδικασία θα πρέπει να έχει ολοκληρωθεί έως την **Τετάρτη 5 Οκτωβρίου 2016**, δεδομένου ότι το επόμενο χρονικό διάστημα αναμένεται η έναρξη της διαδικασίας υποβολής ηλεκτρονικών αιτήσεων μετεγγραφής.

Σε περίπτωση που καθίσταται αδύνατη η αυτοπρόσωπη παρουσία του φοιτητή στη Γραμματεία του Τμήματος κατά το παραπάνω διάστημα, ο φοιτητής θα πρέπει να απευθυνθεί στο ΚΕΠ του τόπου κατοικίας του, υποβάλλοντας θεωρημένη (για την γνησιότητα της υπογραφής του) αίτηση προς τη Γραμματεία του Τμήματός του μαζί με απλό αντίγραφο της ταυτότητας του, προκειμένου να του χορηγηθούν οι απαραίτητοι κωδικοί με τους οποίους μπορεί να έχει πρόσβαση στις ακαδημαϊκές υπηρεσίες, και να αποστείλει τα υπόλοιπα δικαιολογητικά.

Επισημαίνεται εκ νέου, ότι για λόγους εξαιρετικής ανάγκης, όπως παρατεταμένη θεομηνία, σοβαρή ασθένεια, στράτευση ή απουσία στο εξωτερικό, ή για περίπτωση επιτυχόντα που δεν ολοκλήρωσε εμπρόθεσμα και πλήρως τη διαδικασία της ηλεκτρονικής εγγραφής, είναι δυνατή η εγγραφή, ύστερα από αίτηση του ενδιαφερόμενου, στην οποία εκτίθενται οι λόγοι της καθυστέρησης. Στις ανωτέρω περιπτώσεις, τόσο η σχετική αίτηση όσο και τα δικαιολογητικά κατατίθενται από τον επιτυχόντα απευθείας στη Γραμματεία του Τμήματος χωρίς τη χρήση της ηλεκτρονικής εφαρμογής του ΥΠ.Π.Ε.Θ. και με πιθανή υποχρέωση φυσικής παρουσίας στη Γραμματεία του Τμήματος σε αποκλειστική προθεσμία τριάντα (30) ημερών από τη λήξη της προθεσμίας εγγραφής. Η εγγραφή ολοκληρώνεται ή μη με αιτιολογημένη απόφαση του αρμόδιου οργάνου του Τμήματος. Επιτυχών που δεν εγγράφηκε ούτε με την ανωτέρω διαδικασία χάνει το δικαίωμα εγγραφής για το συγκεκριμένο ακαδημαϊκό έτος, καθώς και για τα επόμενα έτη για το συγκεκριμένο Τμήμα Επιτυχίας του.

**Ημερομηνία έναρξης μαθημάτων ορίζεται η Δευτέρα 3 Οκτωβρίου 2016.**

**Στοιχεία επικοινωνίας Τμημάτων ΤΕΙ Ηπείρου**

|  |  |  |  |  |
| --- | --- | --- | --- | --- |
| **Τμήματα** | **Ταχυδρομικές Διευθύνσεις** | **Τηλέφωνα Επικοινωνίας** | **Φαξ** | **Email** |
| Τεχνολόγων Γεωπόνων | Κωστακιοί Άρτας, Τ.Κ. 47100, Άρτα | 268105023026810502002681050144 | 2681050240 | tegeo@teiep.gr |
| Μηχανικών Πληροφορικής Τ.Ε. | Κωστακιοί Άρτας, Τ.Κ. 47100, Άρτα | 268105049926810503412681050350 | 2681050340 | secinfo@teiep.gr |
| Λαϊκής και Παραδοσιακής Μουσικής | Κωστακιοί Άρτας, Τ.Κ. 47100, Άρτα | 26810503002681050290 | 2681021235 | tlpm@teiep.gr |
| Νοσηλευτικής  | 4ο χλμ. Εθνικής Οδού Ιωαννίνων –Αθηνών, Τ.Κ. 455 00, Ιωάννινα | 2650507702651050771 | 2651050733 | nursing@ioa.teiep.gr |
| Προσχολικής Αγωγής | 4ο χλμ. Εθνικής Οδού Ιωαννίνων –Αθηνών, Τ.Κ. 455 00, Ιωάννινα | 26510507142651050735 | 265050731 | ece@ioa.teiep.gr |
| Λογοθεραπείας  | 4ο χλμ. Εθνικής Οδού Ιωαννίνων –Αθηνών, Τ.Κ. 455 00, Ιωάννινα | 26510507122651050715 | 2651050732 | logotherapy@ioa.teiep.gr |
| Διοίκησης Επιχειρήσεων | Ειρήνης και Φιλίας 1, Τ.Κ. 46100, Ηγουμενίτσα | 266504986326650498992665049893 | 2665049895 | ba@teiep.gr |
| Λογιστικής και Χρηματοοικονομικής | Ψαθάκι Πρέβεζας, Τ.Κ. 48100, Πρέβεζα | 268205055026820506352682050560 | 26820506202682050631 | logixrim@teiep.gr |